# Peter Lichtenthal

Peter Lichtenthal (Bratislava, Eslovàquia, 10 de maig de 1780 - Milà, Itàlia, 18 d'agost de 1853) va ser un compositor i musicògraf austrohongarès.
Va estudiar medicina a Itàlia segons l'abat Bertim; es va doctorar en medicina a Viena el 1808 i també hi va estudiar música. Va establir-se a Viena, on va viure fins al 1810, en què fixà la seva residència a Milà, per motius de salut i va treballar com a censor. Allà es feia dir Pietro. Va ser amic de Carl Thomas Mozart, fill de Wolfgang amadeus. Carl (Karl) Thomas Mozart també va viure a Milà. S'ignora qui va dirigir els seus estudis musicals, però en les seves diverses composicions demostrà condicions poc comunes, i com a escriptor musical fou avantatjosament reputat.
Lichtenthal també va conèixer Niccolò Paganini, que li va dictar l'esbós de la seva autobiografia el 1828.

## Treballs sobre Mozart

Lichtenthal va promoure a Milà les obres de W. A. Mozart; en va fer alguns arranjaments:
* Simfonia núm. 40 (sol menor), K. 550, per a quintet de corda.
* Simfonia núm. 41 (do major, «Júpiter»), K. 551, també per a quintet de corda.
* Requiem KV 626, per a quartet de corda.
L'arranjament del Requiem va estar interpretat al voltant de 2010 per diversos conjunts de quartets de corda. Les nombroses composicions pròpies de Lichtenthal (algunes estan dedicades a W. A. Mozart o Carl T. Mozart) han estat en gran part oblidades.

## Obres musicals

Va compondre diversos quartets, trios, marxes, sonates i variacions per a piano, violí i violoncel.
* Ave Maria, per a soprano.
* Pater noster, a quatre veus.
* Àlbum musicale sacro, contenint 12 cantates religioses.
* Il Conte d'Essex, música de ballet (La Scala de Milà, 1818).
* Le Sabine in Roma, música de ballet (La Scala de Milà, 1820).
* Giovanna d'Arco, música de ballet amb Vigano i Brambilla (La Scala de Milà, 1820).
* Cimene, música de ballet (La Scala de Milà, 1820).
* Alesandro nell'Inde, música de ballet (La Scala de Milà, 1820).
* Didone, música de ballet amb Salvatore Vigano i Paolo Brambilla (La Scala de Milà, 1821).

## Obres escrites

* Harmonik für Damen, oder Kurze Anweisung die Regelm des Generalbasses auf eine leichtfassliche Art zu erlernen, (Viena, 1806).
* Der musikalisch Arzt, oder Abhanlung von dem Einfusse der Musik auf den menschlischen Körper und von ihrer Amvendung in gewissen Krankeiten, (Viena, 1807), traduïda a l'italià (Milà, 1811).
* Orpheik, oder Anweisung die Regeln der Komposition auf eine leichte and fassliche Art zu erlernen, (Viena, 1807).
* Cenni biografici intorno al celebre maestro W. A. Mozart, estratti da dati autentici, (Milà, 1814).
* Dizionario e Bibliografia della musica, (Milà, 1826), traduïda al francès (París, 1839).
* Estetica, assia dottrina del bello e delle bele arti, (Milà, 1831).
* Mozart e le sue creazioni, (Milà, 1842).
* Eine kurze Biographie W. A. Mozarts.
* Ein Musiklexikon, que es considera un assoliment pioner. Ha estat traduït (i modificat) al francès. La versatilitat de Lichtenthal queda demostrada pel fet que també va escriure una guia de viatge per a Itàlia.

## Referències

* ↑ Allgemeine musikalische Zeitung, Vol. 32 (1830), pp. 324–327.
* ↑ Peter Lichtenthal: Der musikalische Arzt, oder Abhandlung von dem Einflusse der Musik auf den Körper, und von ihrer Anwendung in bestimmten Krankheiten: nebst einige Winken, zur Anhörung einer guten Musik, Wien 1807; bei der Bayerische Staatsbibliothek "online zu lesen".
* ↑ Pietro Lichtenthal: Cenni biografici intorno al celebre maestro Wolfgango Amadeo Mozart, Milano 1816 (Neudruck 1967)
* ↑ Pietro Lichtenthal: Dizionario e bibliografia della musica, Milano 1836. Im Handwörterbuch der musikalischen Terminologie wird dieses Werk des Öfteren als "LichtenthalD" referenziert.
* ↑ Dictionnaire de musique, par le Docteur Pierre Lichtenthal, traduit et augmenté par Dominique Mondo, Paris, Troupenas 1839. (Digitalisiert bei Archive.org).
* ↑ Pietro Lichtenthal: Manuale bibliografico del viaggiatore in Italia: concernente località, storia, arti, scienze, antiquaria e commercio, Milano 1834; auch dies ist bei der Bayerischen Staatsbibliothek "online zu lesen".

## Bibliografia

* Enciclopèdia Espasa. Volum núm. 30, pàg. 616 (ISBN 84-239-4530-8)

## Enllaços externs

* (alemany) a la Biblioteca Digital d'Alemanya